Sedher konna rudh

An sedher konna rudh (Gavia stellata) yw eghen a edhen dhowr divroansek a'n hantergylgh kledh. An moyha lesrannys y'n bys yw y'n teylu sedher, i a vag y'n tiredhyow Arktik dre vras hag i a wav yn arvoryow kledh. 53-69 centimeter (21-27 meusva) yw aga hys, 91-120 centimeter (36-47 meusva) yw aga askelva, ha 1–2.7 kilogram (2.2–6.0 peuns) yw aga poos, an lyha ha'n skavva sedher y'n bys yw an sedhoryon konna rudh. Loosek dhe wynn a-is yns yn gwav gans briansennow rudhek y'n prys maga. An moyha a'ga boos yw puskes, mes diwelvennoges, pythow losowek, prevyon ha divellkeynoges erel yw dybrys treweythyow ynwedh. Eghen unpriosel yw an sedher konna rudh gans kevrennow par duryadow. An dhew a weres gwruthyl an neyth, gori an oyow (dew oy yn neyth dre vras) ha maga an ydhnigow.

Yma poblans bras dres an bys dhe'n sedher konna rudh gans gwandrans bras dres an bys, mes yma neb poblansow ow lehe. Skolyansow oyl, bewva gellys, defolyans ha rosow pyskessa yw peryllyow brassa dhe'n eghen ma. Preydhoryon naturek, ow komprehendya neb eghennow golan, lowarn rudh ha lowarn Arktek, a wra dybri oyow hag ydhnigow. Gwithys yw an eghen gans kevambosow keswlasek.

Mirva

Klass:Sedher